section_heading: Domovinski rat
paragraph_text: Izbijanjem Domovinskog rata, reaktivirao se i stavio na raspolaganje Republici Hrvatskoj. 12. rujna 1991. predsjednik Republike Franjo Tuđman imenovao ga je na dužnost prvog zapovjednika Hrvatske ratne mornarice, time ujedno i osnovavši HRM. Čin admirala iz JRM formalno mu je priznat u HRM u studenome 1991.<ref>Ukaz Predsjednika RH o prevođenju u činove djelatnih časnika Broj: 1197/91., Zagreb, 26. studenoga 1991., Narodne novine Kao zapovjednik mornarice, ušao je i u Vojni savjet Glavnog stožera oružanih snaga. Dugogodišnje iskustvo admirala Letice u vođenju i upravljanju mornaricom i raznim pomorskim snagama bilo je dragocjeno u danima osnivanja i ustrojavanja nove mornarice. Tijekom pregovora o povlačenju i primirju između jugoslavenske i hrvatske strane vođenih za vrijeme bitke za vojarne i bitke za Šibenik predstavljao je RH. U to vrijeme načelnik generalštaba JNA Veljko Kadijević upozoravao je predsjednika Tuđmana da je admiral Letica ratoborniji i "gori" po dogovor od hrvatskog ministra obrane Martina Špegelja.<ref>"Tuđman: Učinit ću sve za prekid vatre, Kadijević: Letica ti je gori od Špegelja", Slobodna Dalmacija, 30. travnja i 1. svibnja 2000.